钦定古今图书集成/明伦汇编/人事典/第021卷 > 《图书编》 > 《胆脏图说》
## 钦定古今图书集成/明伦汇编/人事典/第021卷 > 《图书编》 > 《胆脏图说》

胆傅著肝胆者，筋之应也，六腑之精也。胆合于膀胱，
上主毛发。故人之发枯者，胆竭也。人之爪干者，胆亏
也。人之发燥，胆有风也。人之毛焦，胆热也。人之目无
光有泪者，亦胆热也。好食苦味，胆不足也。颜色青或
光白，胆无病也。夫心主火，胆主水，火得水而灭，水得
火而煎。阴阳交争，水胜火，故泪从目出也。胆与肝同
道，有病用肝脏方。